A BIZOTTSÁG HATÁROZATA
(2008. április 25.)
az állatbetegségek és zoonózisok felszámolására, az ellenük való védekezésre és a folyamatos ellenőrzésére irányuló nemzeti programoknak a tagállamok által közösségi finanszírozásra történő benyújtására vonatkozó szabványkövetelmények megállapításáról
(az értesítés a C(2008) 1585. számú dokumentummal történt)
(EGT-vonatkozású szöveg)
(2008/425/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 24. cikke (10) bekezdésére,
mivel:
(1)
A 90/424/EGK határozat megállapítja az állatbetegségek és zoonózisok felszámolására, az ellenük való védekezésre és a folyamatos ellenőrzésére irányuló nemzeti programokhoz nyújtott közösségi pénzügyi hozzájárulást szabályozó eljárásokat. Az említett határozat szerint közösségi pénzügyi intézkedést kell bevezetni a tagállamok által az említett határozat mellékletében felsorolt állatbetegségek és zoonózisok felszámolására, az ellenük való védekezésre és a folyamatos ellenőrzésére irányuló nemzeti programokra fordított költségek visszatérítésére.
(2)
A 90/424/EGK határozat előírja, hogy a tagállamok minden évben legkésőbb április 30-ig benyújtják a Bizottságnak a következő évben kezdődő azon éves vagy többéves programjaikat, amelyekre közösség pénzügyi hozzájárulást kívánnak kapni.
(3)
A 2006/965/EK határozattal módosított 90/424/EGK határozat 3. cikke alapján az enzootikus szarvasmarha-leukózisra (EBL) és az Aujeszky-féle betegségre vonatkozó programok 2010. december 31-ig finanszírozhatók;
(4)
Az állatbetegségek felszámolására, folyamatos ellenőrzésére és az ellenük való védekezésre irányuló programok közösségi finanszírozására vonatkozó kérelmek tartalmára vonatkozó szabványos követelmények megállapításáról szóló, 2004. április 29-i 2004/450/EK bizottsági határozat (2) előírja, hogy az egyes állatbetegségek felszámolására, folyamatos ellenőrzésére és az ellenük való védekezésre irányuló programokhoz közösségi hozzájárulást kérő tagállamoknak az említett határozatban meghatározott bizonyos információkat tartalmazó kérelmeket kell benyújtaniuk.
(5)
Az egyes állatbetegségek felszámolására, folyamatos ellenőrzésére és az ellenük való védekezésre irányuló nemzeti programok közösségi kritériumairól szóló 2008. április 25-i 2008/341/EK bizottsági határozat (3) meghatározza azokat a kritériumokat, amelyeket a nemzeti programoknak ki kell elégíteniük ahhoz, hogy azokat a Bizottság a 90/424/EGK határozat 24. cikke (1) bekezdésében előírt közösségi pénzügyi intézkedés szerint jóváhagyja.
(6)
A 2008/341/EK határozat elfogadását követően és a benyújtási, jóváhagyási és a programok végrehajtása alatt történő értékelési folyamat további javítása céljából a közösségi pénzügyi hozzájárulás iránti tagállami kérelmek szabványkövetelményeit frissíteni kell és összhangba kell hozni az említett kritériumokkal. Az érthetőség kedvéért a 2004/450/EK határozatot hatályon kívül kell helyezni és helyébe e határozatnak kell lépnie.
(7)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
a)
Az e határozat I. mellékletében meghatározottakat a következőkre vonatkozóan:
-
szarvasmarha-tuberkulózis,
-
szarvasmarha-brucellózis,
-
juh- és kecskebrucellózis (B. melitensis),
-
kéknyelv-betegség endémiás vagy nagy fertőzési kockázatot jelentő területeken,
-
afrikai sertéspestis,
-
sertések hólyagos betegsége,
-
klasszikus sertéspestis,
-
lépfene,
-
szarvasmarhák ragadós tüdőlobja,
-
veszettség,
-
hólyagférgesség (echinococcosis),
-
trichinellosis,
-
verotoxintermelő E. coli,
-
enzootikus szarvasmarha-leukózis (EBL) és Aujeszky-féle betegség.
b)
Az e határozat II. mellékletében meghatározottakat a szalmonellózisra (zoonózist okozó szalmonella) vonatkozóan.
c)
Az e határozat III. mellékletében meghatározottakat a ragályos szivacsos agyvelősorvadásra (TSE) (a szivacsos marha agyvelőbántalomra [BSE]), a súrlókórra és a króniukus sorvadásos betegségre (CWD) vonatkozóan.
d)
Az e határozat IV. mellékletében meghatározottakat a baromfik és a vadon élő madarak madárinfluenzájára vonatkozóan.
e)
Az e határozat V. mellékletében meghatározottakat a következőkre vonatkozóan:
-
fertőző vérképzőszervi elhalás,
-
lazacok fertőző anémiája,
-
a pontyfélék tavaszi virémája (SVC),
-
a pisztrángok vírusos vérfertőzése (VHS),
-
koi herpesz vírus (KHV),
-
bonamia ostreae fertőzés,
-
marteilia refringens fertőzés,
-
rákok white spot fertőzése.
2. cikk
A 2004/450/EK határozat hatályát veszti.
3. cikk
Ennek a határozatnak a tagállamok a címzettjei.
Kelt Brüsszelben, 2008. április 25-én.